stanford-oval/wikipedia huggingface dataset:
Suuri Turkin sota

Suuri Turkin sota (saks. Der Große Türkenkrieg), myös pyhän liigan sota (turk. Kutsal İttifak Savaşları), oli Euroopan valtioiden muodostaman pyhän liigan ja Osmanien valtakunnan välinen sota vuosina 1683–1699. Sota tunnetaan parhaiten turkkilaisten tappioon johtaneesta Wienin piirityksestä vuonna 1683.
Taustaa

Bohdan H’melnytskyin käymien sotien seurauksena Ukrainan kasakat liittoutuivat ottomaanien kanssa Venäjää vastaan. Kasakkapäällikkö Petro Dorošenko halusi irrottaa Ukrainan Puolasta ja liittää sen ottomaanien hallitsemaan Krimin kaanikuntaan. Buczaczin rauhansopimuksessa Puola luopui eduistaan Ukrainassa ja sitoutui maksamaan korvauksia sulttaanille.
Sota

Muutaman vuoden kestäneen rauhan jälkeen Osmanien valtakunta hyökkäsi Habsburgien Itävaltaan. Turkkilaiset olivat melkein valloittaneet Wienin, mutta kristittyjen liittoumaa johtanut Juhana III Sobieski voitti turkkilaiset Wienin taistelussa. Tappio heikensi osmanien valtaa Kaakkois-Euroopassa.
Sota > Pyhä liiga

Vuonna 1684 paavi Innocentius XI perusti uuden pyhän liigan, joka käsitti Habsburgien Itävallan johtaman Pyhän saksalais-roomalaisen keisarikunnan, Puola-Liettuan sekä Venetsian tasavallan. Myös Moskovan Venäjä liittyi mukaan vuonna 1686. Mohácsin taistelussa vuonna 1687 osmanit kärsivät toisen murskaavan tappion. Turkkilaiset kuitenkin onnistuivat sotatoimissaan Puola-Liettuaa vastaan ja pystyivät säilyttämään Podolian hallussaan taistelujen aikana.
Moskovan Venäjän osallistuminen liigaan oli ensimmäinen kerta, kun maa virallisesti liittoutui eurooppalaisten valtioiden kanssa. Suuri Turkin sota merkitsi alkua sarjalle venäläis-turkkilaisia sotia, jotka jatkuivat pitkälle 1800-lukua. Krimin ja Azovin taistelut johtivat siihen, että Venäjä valtasi osmanien omistaman Azovin linnoituksen Mustanmeren itärannikolta.
Sodan murskaavin tappio osmaneille käytiin vuonna 1697 Zentassa. Pääosin Zentan taistelusta johtuen, mutta myös seuranneiden pienempien taistelujen (esim. Pidhaitsin taistelu 1698) jälkeen liiga voitti sodan vuonna 1699.
Sota > Karlowitzin rauha

Osmanien valtakunta joutui allekirjoittamaan raskaan Karlowitzin rauhansopimuksen, jossa turkkilaiset menettivät alueita vastustajilleen.. Ottomaanit luovuttivat useimmat Unkarin, Transilvanian ja Slavonian alueensa Habsburgeille samalla, kun Podolia palasi Puolan omistukseen. Useimmat Dalmatian alueista siirtyivät Venetsialle, yhdessä Peloponnesoksen niemimaalla sijaitsevan Morean kaupungin kanssa. 1700-luvun alun sodissa osmanit valloittivat takaisin osia menettämistään alueista, kuten Azovin Moskovan Venäjältä ja Morean Venetsialta.
Aiheesta muualla

Kuvia tai muita tiedostoja aiheesta Suuri Turkin sota Wikimedia Commonsissa
Frans Geffels: Wienin piiritys 1683.
Säven piiri

| Säven piiri |
| --- | --- |
 Säven kirkko
 fiSäven piiri 
 57°48′11″N, 11°55′05″E 
Valtio:   Ruotsi
Maakunta:  Bohuslän
Lääni:  Länsi-Götanmaan lääni
Kunta:  Göteborgin kunta
Piirikoodi:  109009
Väestö
Väkiluku (2022):  14 620 
Säven piiri (ruots. Säve distrikt) sijaitsee Göteborgin kunnassa Ruotsissa. Sen väkiluku on 14 620  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Göteborgin kunnan piirit
Taylor Hanson

| Jordan Taylor Hanson |
| --- | --- |
 Taylor Hanson Madridissa 2000
Henkilötiedot
Syntynyt: 14. maaliskuuta 1983 (ikä 41) Tulsa, Oklahoma, Yhdysvallat
Ammatti:  muusikko
Muusikko
Taiteilijanimi:  Taylor Hanson
Aktiivisena:  1992–
Tyylilajit:  teinipop ja pop rock 
Soittimet:  laulu, kosketinsoittimet
Yhtyeet:  Hanson, Tinted Windows
Levy-yhtiöt:  Mercury Records (1995-1999) Island Records (1999-2003) 3CG Records (2003-)
  [ Muokkaa Wikidatassa ] [ ohje ]  
Jordan Taylor Hanson (s. 14. maaliskuuta 1983 Tulsa, Oklahoma) on yksi Hanson-yhtyeen jäsenistä ja lauluntekijöistä. Taylor laulaa suurimmassa osassa yhtyeen kappaleista ja soittaa kosketinsoittimia. Lisäksi Taylor soittaa joissain yhtyeen lauluissa ja keikoilla pianoa, kitaraa, rumpuja ja lyömäsoittimia.
Taylor laulaa myös Tinted Windows -yhtyeessä, jonka muut jäsenet ovat Adam Schlesinger (Fountains of Wayne), James Iha (Smashing Pumpkins) ja Bun E. Carlos (Cheap Trick). S-Curve Records julkaisee Tinted Windowsin ensimmäisen levyn 21. huhtikuuta 2009.
Elämäkerta

Taylor Hanson on toinen Hansonin perheen seitsemästä lapsesta ja keskimmäinen Hanson-yhtyeen muodostavista veljeksistä.
Taylor Hanson avioitui kesäkuussa 2002 Natalie Anne Bryantin kanssa. Parilla on viisi lasta: Jordan Ezra (s. 2002) Penelope Anne (s. 2005) River Samuel (s. 2006), Viggo Moriah (s. 2008) ja Wilhelmina Jane (s. 2012).
Superleague Formula

| Superleague Formula |
| --- | --- |

Ensimmäinen kausi:  2008
Kuljettajia:  14
Valmistajia:  14
Rengasvalmistaja(t):  M Michelin
Kuljettajien mestari:   John Martin
Tallien mestari:   Australia
Glasgow Rangersin Superleague Formula -auto
PSV Eindhovenin Superleague Formula -auto
Superleague Formula oli yksipaikkaisten formulatyyppisten kilpa-autojen sarja, jossa kilpatallit nimettiin niitä sponsoroivien suurten jalkapalloseurojen mukaan.
Sarjan ensimmäinen kilpailu ajettiin 30. elokuuta 2008 Donington Parkilla Englannissa. Kilpailuviikonloppu koostui lauantaina ajettavista harjoituksista ja aika-ajoista sekä sunnuntaina ajettavista kahdesta kilpailuista, joista jälkimmäisessä on käännetty lähtöjärjestys. Kunakin viikonloppuna jaettiin miljoonan euron edestä palkintorahaa. Ensimmäisellä kaudella kilpailuita oli vain kuusi, mutta seuraavina kausina niideen määrää on tarkoitus lisätä.
Kilpailuissa käytettiin Panozin Élanin rakentamia autoja, joissa on Menard Competition Technologiesin rakentama 750-hevosvoimainen 4,2-litrainen V12-moottori.
Vuonna 2011 sarjassa ajettiin vain kaksi kilpailuviikonloppua Assenin ja Zolderin radalla kunnes kauden loput kilpailut peruutettiin jatkuvien kisajärjestäjien riitojen takia, koska radat eivät olleet valmiita ajallaan.
Beijing Guoan Davide Rigon voitti sarjan mestaruuden vuonna 2008. Vuonna 2009 Adrián Vallés voitti mestaruuden Liverpool F. C. -joukkueelle. Vuonna 2010 Rigon voitti jälleen mestaruuden RSC Anderlecht -joukkueelle. Vuonna 2011 sarjan mestaruuden voitti John Martin Australian joukkueelle.
Mestarit

| Kausi | Kuljettaja | Talli |
| --- | --- | --- |
| 2008 |  Davide Rigon |  Beijing Guoan |
| 2009 |  Adrián Vallés |  Liverpool F.C. |
| 2010 |  Davide Rigon |  R.S.C. Anderlecht |
| 2011 |  John Martin |  Australia |
Mukana olleet joukkueet

AC Milan
AC Sparta Praha
Al Ain
AS Roma
Atlético Madrid
Beijing Guoan
Borussia Dortmund
Flamengo
FC Basel
FC Midtjylland
FC Porto
Galatasaray
Girondins de Bordeaux
Liverpool
Olympiakos
Olympique Lyonnais
PSV Eindhoven
Rangers
RSC Anderlecht
Corinthians
Sevilla
Sporting CP
Tottenham Hotspur
Mukana olleet radat

Adria
Assen
Beijing
Brands Hatch
Donington Park
Estoril
Jarama
Jerez
Magny-Cours
Monza
Navarra
Nürburgring
Ordos
Portimão
Silverstone
Vallelunga
Zolder
Aiheesta muualla

Virallinen sivu (Arkistoitu – Internet Archive)
Sybil Ludington

| Sybil Ludington |
| --- | --- |
 Ludingtonin patsas Carmelissa, New Yorkin osavaltiossa.
Henkilötiedot
Syntynyt: 5. huhtikuuta 1761 Kent, New York, Brittiläinen Amerikka
Kuollut: 26. helmikuuta 1839 (77 vuotta) Catskill, New York, Yhdysvallat
Kansalaisuus:  yhdysvaltalainen
Puoliso:  Edmond Ogden (vih. 1784)
Sybil Ludington (5. huhtikuuta 1761 Kent, New York – 26. helmikuuta 1839 Catskill, New York) oli Yhdysvaltain vapaussodan sankari.
16-vuotias Ludington ratsasti yöllä 26. huhtikuuta 1777 varoittamaan New Yorkin Putnamin piirikunnan ja Connecticutin Danburyn miliisijoukkoja lähestyvistä brittijoukoista. Teko muistutti William Dawesin ja Paul Reveren ratsastusta huhtikuussa 1775 Massachusettsissa. Ludington ratsasti Reverea puolet pidempään, vaikka oli miestä paljon nuorempi.
Paikallishistorioitsija Martha Lamb kirjoitti Ludingtonista 1880. Ludingtonin suosio nousi 1900-luvulla. Hänen kunniakseen on pystytetty patsaista, ja hänestä on kirjoitettu kirjoja. Muun muassa ooppera ja maraton on nimetty Ludingtonin mukaan. Vuonna 1975 hänet oli kuvattu yhdysvaltalaiseen postimerkkiin.
Aiheesta muualla

Kuvia tai muita tiedostoja aiheesta Sybil Ludington Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Sybil Ludington
Käännös suomeksi
Suomi–Ruotsi-maaottelu 1976

Suomi–Ruotsi-maaottelu vuonna 1976 miesten ja naisten juokkueilla käytiin Helsingissä Helsingin Olympiastadionilla 4. ja 5. syyskuuta.
Tulokset > Miehet > Lisätietoa

taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
lajeissa pisteet: 7,5,4,3,2,1; viestissä pisteet 5,2
maksaneita katsojia oli 1. päivänä 45 429, 2. päivänä 46 830.
110 metrin aitajuoksussa Bryggare juoksi uuden Suomen ennätyksen ja uuden nuorten Pohjoismaiden ennätyksen
400 metrin juoksussa Kemola juoksi uuden nuorten Pohjoismaiden ennätyksen
moukarinheitossa Polvi heitti uuden Pohjoismaiden ennätyksen
10 000 metrin juoksussa suomalaisille ylivoimainen kolmoisvoitto. Edelliset kolmoisvoitot vuosilta 1953, 1967, 1970, 1972, ja 1973.
5 000 metrin suomalaisten kolmoisvoitto oli vuoden 1971 kolmoisvoittoakin vielä ylivoimaisempi
Moukarinheitossa Ruotsin Holmströmin ensimmäinen heitto karkasi moukarihäkin reunan yli ja lensi takasuoran katsomoon. Moukari osuessaan ruhjoi ruotsalaiskatsojan sääri- ja pohjeluun murskaksi ja lisäksi moukarin varsi vielä heiluessaan osui toisen ruotsalaiskatsojan kasvoihin. Suomalaisten moukarinheittäjien valmentaja Taisto Polvi arveli onnettomuuden syyksi heittäjän teknisesti virheellisen suorituksen.
Vieraana yleisurheilumaaottelussa ollut saudiarabialainen Adran Khashogg lahjoitti Suomen Urheilun ammattiedistämissäätiölle ja Suomen Urheiluliitolle yhteensä 100 000 markkaa vaikututtuaan suomalaisten urheilijoiden Montrealin olympialaisissa ja tämän maaottelun yhteydessä olleesta avoimen ja rehellisen kilpailun hengestä.
Tulokset > Naiset

| Lopputulokset | pisteet |
| --- | --- |
Suomi: 94
Ruotsi: 62
| Laji | 1>  | 2>  | 3>  | 4>  |
| --- | --- | --- | --- | --- |
| 100 m | L. Haglund (R) 11,64 | M-L. Pursiainen (S) 11,71 | P. Häggman (S) 11,72 | M. Michaelson (R) 12,30 |
| 200 m | P. Häggman (S) 23,42 | L. Haglund (R) 23,95 | M-L. Pursiainen (S) 24,01 | L. Wallin (R) 24,95 |
| 400 m | R. Salin (S) 52,22 | B. Lindström (S) 54,82 | V. Davidsson (R) 55,86 | L. Ronnbrandt (R) 55,87 |
| 800 m | S. Tyynelä (S) 2.05,28 | G. Lindh (R) 2.05,54 | N. Holmén (S) (S) 2.07,61 | M. Simonsson (R) 2.07,70 |
| 1500 m | S. Tyynelä (S) 4.13,91 | N. Holmén (S) 4.15,75 | L. Hjalmarsson (R) 4.22,79 | E. Gustafsson (R) 4.26,81 |
| 3000 m | E. Gustafsson (R) 9.18,75 | B. Bringslid (R) 9.31,82 | I. Paukkonen (S) 9.37,59 | E. Pulkkinen (S) 9.58,39 |
| 100 m aidat | U. Lempiäinen (S) 14,10 | H. Pihl (R) 14,31 | E. Ristola (S) 14,37 | K. Tånnander (R) 14,41 |
| 400 m aidat | H. Parkkonen (S) 60,06 | L. Malmström (R) 60,85 | A. Aren (R) 62,08 | P. Tammisto (S) 63,52 |
| 4 x 100 m viesti | Suomi (Lax, Pursiainen, Häggman, Salin)  45,03 | Ruotsi (Michaelsson, Möller, Wallin, Haglund) 45,97 |  |  |
| 4 x 400 m viesti | Suomi (Hannus, Lindholm, Lindström, Pursiainen) 3.38,56 | Ruotsi (Davidsson, Rönnbrandt, Wallin, Malmström) 3.41,56 |  |  |
| Korkeus | A. Tånnander (R) 184 | E. Karlsson (R) 184 | S. Sundqvist (S) 173 | K. Alasaari (S) 170 |
| Pituus | L. Kiviranta (S) 593 | T. Rautanen (S) 588 | E. Nordström (R) 573 | K. Ejnell (R) 566 |
| Kuula | R. Metso (S) 15,75 | I. Wehmonen (R) 14,91 | T. Kivi (S) 14,67 | G. Johansson (R) 13,59 |
| Kiekko | S. Riihelä (S) 51,02 | I. Wehmonen (R) 47,68 | G. Johansson (R) 46,94 | U. Lundholm (S) 45,64 |
| Keihäs | A. Mustakallio (S) 57,16 | Å. Westman (R) 51,54 | C. Pettersson (R) 48,28 | A. Virkkala (S) 47,00 |
Tulokset > Naiset > Lisätietoa

taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
lajeissa pisteet 5, 3, 2, 1 ja viestissä pisteet 5, 2
400 metrin aitajuoksussa Parkkonen juoksi uuden Suomen ennätyksen
Ruotsin Lindh jätti protestin 800 metrin juoksun voittajaa Tyynelää vastaan. Lindh väitti, että Tyynelä ohitti hänet liian läheltä ja samalla astui ohittaessaan hänen piikkarinsa päälle. Protesti hylättiin äänin 2-1.
Taylor Hackford

Taylor Hackford
Taylor Edwin Hackford (s. 31. joulukuuta 1944) on yhdysvaltalainen elokuvaohjaaja, jonka ohjaustöitä ovat muun muassa elokuvat Upseeri ja herrasmies (1982), Kaikki pelissä (1984), Paholaisen asianajaja (1997) Todistettavasti elossa (2000) ja Ray (2004) Parker 2013. Hänelle myönnettiin vuonna 1979 Oscar- ja vuonna 2006 Grammy-palkinto.
Hackford syntyi Kalifornian Santa Barbarassa ja oli 1960-luvulla Peace Corpsin vapaaehtoistyössä Boliviassa. Hän valmistui Etelä-Kalifornian yliopistosta.
Hackfordin nykyisenä puolisona on ollut vuodesta 1997 lähtien näyttelijä Helen Mirren.
Aiheesta muualla

Taylor Hackford Internet Movie Databasessa. (englanniksi)
Sylva (yhdistys)

| Syöpäsairaiden Lasten Vanhempien Yhdistys Sylva ry |
| --- | --- |
Perustettu:  1982
:  Marika Aro (toiminnanjohtaja)
Puheenjohtaja:  Lassi Kurkijärvi (puheenjohtaja)
Jäsenlehti:  Sylva-lehti
Aiheesta muualla
Sylva.fi
Infobox OKVirheellinen NIMI-arvo: 
Sylva ry on vuonna 1982 perustettu valtakunnallinen yhdistys, joka toimii syöpään sairastuneiden lasten, nuorten, nuorten aikuisten ja heidän läheistensä tukena.
Sylva ry tarjoaa tukea ja toimintaa syöpäsairaiden lasten perheille sekä itse sairastaville nuorille ja nuorille aikuisille valtakunnallisesti. Lisäksi he toimivat syöpään sairastuneiden lasten, nuorten ja nuorten aikuisten äänenä yhteiskunnassa. Sylva-säätiö tuottaa tutkimustietoa syöpään sairastuneiden ja heidän perheidensä tilanteesta, jota hyödynnetään etenkin vaikuttamalla poliittisiin päätöksentekijöihin tekemällä aloitteita ja uudistusehdotuksia lasten ja nuorten aikuisten syövän hoidon, sosiaaliturvan ja psykososiaalisen tuen parantamiseksi.
Sylva on SOSTEn jäsenjärjestö.
Historia

Sylva ry on perustettu vuonna 1982.
1990-luvulla yhdistys toimi valtakunnallisesti tarjoten tukea syöpään sairastuneille lapsille ja heidän perheilleen. Sylva seurasi jatkuvasti lasten sairauden hoidon kehittymistä, edesauttoi uusien hoitomuotojen kehittämistä ja entistä parempien hoitoedellytysten luomista sairaaloissa ja kodeissa. Sylva järjesti myös kursseja, lomia ja leirejä syöpää sairastaville lapsille ja näiden sisaruksille.
Vuonna 2003 Sylva ry:n Kouluopas-kirjan markkinointikirje voitti Suomen Postin vuosittain järjestämän Hyvä Kirje -kilpailun. Peruskoulun opettajille suunnattulla kirjeellä Sylva ry:n halusi herättää vastaanottajan ajattelemaan syöpään sairastuvan lapsen asemaa ja Kouluopas-kirjan tarpeellisuutta.
2010-luvulla Sylva tarjosi syöpälasten ja -nuorten perheille kursseja, virkistyslomia ja vertaistukea. Sairastuneen vanhemmille, lähiomaisille ja myös ystäville tarjottiin käytännön tietoa sairaudesta, tukimuodoista ja kuntoutuksesta.
Vuonna 2016 Sylva toi Suomeen Fuck Cancer -kampanjan, jolla tuettiin syöpäsairastuneiden "väliinputoajia" eli 18-35-vuotiaita, jotka ovat muihin ryhmiin verrattuna määrältään pienempi ryhmä. Viikolla 14 vietettävän tietoisuusviikon aikana haluttiin nostaa syöpään sairastuneet nuoret aikuiset suuren yleisön tietoisuuteen ja kertoa heidän palvelu- ja tukijärjestelmissä kohtaamistaan ongelmista.
Kampanja herätteli keskustelua esimerkiksi sosiaalisessa mediassa.
Vuonna 2017 Sylva käynnisti #Erätauko-kampanjan, jolla kerättiin rahaa syöpään sairastuneiden lasten perheiden jaksamisen tueksi.  Kampanja toteutettiin sosiaalisen median kanavissa ja jääkiekon SM-liigassa valikoitujen pelien yhteydessä helmikuussa.
Vuonna 2018 Sylva teki tutkimuksen, jonka mukaan alimman tuloluokan perheen lapsen riksi menehtyä syöpään on kolmanneksen suurempi kuin ylimmän neljänneksen perheen lapsilla.
2020-luvulla järjestö tarjoaa tukipalveluja syöpään sairastuneiden lasten ja nuorten perheille. Esimerkiksi sen kursseille osallistuu vuosittain noin sata perhettä. Alle 16-vuotiaana syöpään sairastuneita suomalaisia on vuosittain noin 150.
Toiminta

Sylvan toiminta rahoitetaan 90-prosenttisesti omalla varainhankinnalla. Lahjoituksia saadaan sekä yksityishenkilöiltä että yrityksiltä. Tukijoiden joukossa on muun muassa Tanskasta kotoisin oleva, vuonna 2002 perustettu hyväntekeväisyysorganisaatio Rynkeby, joka tekee pyöräilytempauksia myös Suomesta. Vuonna 2020 rahaa lajoitetettiin menestyneen ravihevosen Mascate Matchin avulla.
Sylvan mukaan vuosittain noin 150 suomalaista lasta sairastuu syöpään, kuten leukemiaan, aivokasvaimeen tai lymfoomaan. Sairastuineista noin 75 prosenttia paranee. Nuoria aikuisia eli 18-35-vuotiaita sairastuu Suomessa syöpään keskimäärin 750 vuodessa. Korkealaatuisten ja jatkuvasti kehittyvien syöpähoitojen ansiosta yhä useampi syöpää sairastava paranee. Hoidot ovat usein rankkoja ja pitkiä. Hoitojen aikana halutaan välttää infektioriskejä ja siksi sairastuneet joutuvat eristyksiin ulkomaailmasta, kuten koulusta, töistä, kaveripiiristä ja harrastuksista. Hoitoaikana Sylva tarjoaa ammatillista tukea, vertaistukea ja virkistystä.
Julkaisuja

Vuonna 1994 Sylva julkaisi pienille lapsille suunnatun väristyskirjan Tapiiri sairastaa. Kirjasen kirjoitti toimittaja Lauri Malkavaara ja kuvitti Julia Vuori.
Vuonna 1995 Sylva julkaisi Hukin Rubiinikengät -kirjan ja vanhemmille tarkoitetun hoito-oppaan, jossa kerrottiin esimerkiksi Wilmsin tuumorista.
Vuonna 2005 Sylva julkaisi kirjan lapsensa menettäneiden perheiden tueksi. Kirjaa olivat toivoneet sekä syöpään kuolleiden lasten omaiset että hoitohenkilöstö.
Team Gigantti

| Team Gigantti |
| --- | --- |
Perustettu:  2017
Tyyppi:  e-urheiluorganisaatio
Toimiala:  kilpapelaaminen
Päämaja:  Helsinki
Kattojärjestö:  Gigantti
Aiheesta muualla
Sivusto
Infobox OKNimi-testi OK: 
Team Gigantti on elokuussa 2017 perustettu suomalainen elektronisen urheilun seura, jonka omistaa kodinelektroniikkaketju Gigantti. Se on Sponsor Insightin mukaan Suomen kolmanneksi seuratuin elektronisen urheilun seura ENCE eSportsin ja HAVU Gamingin jälkeen.
Seura on tunnetuin Overwatch-joukkueestaan, jota on kutsuttu Suomen parhaaksi. Se on voittanut muun muassa Overwatchin Euroopan mestaruudeksi kutsutun Contenders-sarjan vuosina 2017 ja 2019.
Seuran perusti suomalainen Tomi ”Tombha” Rinne, joka on muun muassa kilpaillut Diili-ohjelman kuudennella tuotantokaudella sekä toiminut elektronisen urheilun selostajana. Hän jätti seuran tammikuussa 2019.
Taylor Fletcher

| Mitalit | Mitalit | Mitalit |  |
| --- | --- | --- | --- |
|  Taylor Fletcher |  Taylor Fletcher |  Taylor Fletcher |  |
Maa:   Yhdysvallat
Yhdistetty
| MM-kilpailut  | MM-kilpailut  | MM-kilpailut  |  |
|  Pronssia | Val di Fiemme 2013 | normaalimäen joukkuekilpailu |  |
Taylor Fletcher (s. 11. toukokuuta 1990) on yhdysvaltalainen yhdistetyn hiihtäjä. Fletcher osallistui ensimmäiseen yhdistetyn maailmancupin osakilpailuunsa kaudella 2008–2009 Chaux-Neuvessa. Hän sijoittui ensimmäisen kerran kymmenen parhaan joukkoon oltuaan kymmenes Ramsaussa joulukuussa 2012. Ensimmäisen palkintosijansa hän saavutti oltuaan kolmas Seefeldissä tammikuussa 2013. Hän sijoittui kolmanneksi myös Sapporossa tammikuussa 2015.
Talviolympialaisissa 2010 Fletcher osallistui suurmäen kilpailuun sijoittuen viimeiseksi eli 45:nneksi. Oslon MM-kisoissa 2011 hän oli normaalimäen kilpailussa 26:s ja suurmäen kilpailussa 35:s. Val di Fiemmen MM-kilpailuissa 2013 hän sijoittui normaalimäen Gundersen-kilpailussa 25:nneksi. Normaalimäen joukkuekilpailusta Fletcher voitti pronssia Yhdysvaltojen joukkueessa. Sotšin olympialaisissa 2014 hän oli suurmäen Gundersen-kilpailussa 20:s, normaalimäen vastaavassa 33:s ja joukkuekilpailussa kuudes.
Menestys maailmancupissa

| Kausi | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 08–09 | FIN   | FIN   | NOR   | NOR   | AUT   | AUT   | GER   | GER   | GER   | ITA   | ITA   | CAN   | CAN   | FRA 39 | FRA 36 | AUT   | AUT   | GER   | GER   | FIN   | FIN   | NOR   | NOR   | 0 | – |
| 09–10 | FIN   | FIN   | NOR   | NOR   | AUT   | AUT   | AUT   | GER 31 | GER 32 | ITA 56 | ITA 29 | FRA 39 | FRA   | GER 38 | AUT   | AUT   | FIN 43 | FIN 41 | NOR   | NOR   |  |  |  | 2 | 66. |
| 10–11 | FIN 35 | FIN 39 | NOR 41 | NOR 48 | AUT 42 | AUT 37 | GER 56 | AUT 34 | AUT 29 | FRA   | FRA   | FIN 42 | FIN 38 |  |  |  |  |  |  |  |  |  |  | 2 | 55. |
| 11–12 | FIN 33 | FIN 33 | NOR 21 | NOR 48 | AUT   | AUT   | AUT   | AUT   | GER   | FRA 25 | FRA 31 | FRA 39 | ITA   | ITA 14 | KAZ   | KAZ   | GER 23 | GER 29 | CZE 22 | CZE 20 | FIN 26 | NOR 41 | NOR   | 69 | 36. |
| 12–13 | NOR 30 | NOR   | FIN DSQ | AUT 10 | AUT   | GER 26 | FRA 10 | AUT 5 | AUT 3 | GER 17 | GER   | RUS 5 | KAZ   | KAZ   | FIN 19 | NOR   | NOR   |  |  |  |  |  |  | 234 | 18. |
Syngnathinae

| Syngnathinae |
| --- | --- |
 Isoneula (Syngnathus acus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Putkisuukalat Syngnathiformes
Heimo::  Merineulat Syngnathidae
Alaheimo::  Syngnathinae  Bonaparte, 1831
Katso myös
   Syngnathinae Wikispeciesissä   Syngnathinae Commonsissa 
Infobox OKNimi-testi OK: 
Syngnathinae on yksi merineulojen (Syngnathidae) kalaheimon alaheimoista. Siihen kuuluvat seuraavat 48 sukua:
Acentronura
Amphelikturus
Anarchopterus
Apterygocampus
Bhanotia
Bryx
Bulbonaricus
Campichthys
Corythoichthys
Cosmocampus
Cylix
Doryichthys
Enneacampus
Festucalex
Filicampus
Halicampus
Haliichthys
Hippichthys
Hippocampus
Histiogamphelus
Hypselognathus
Ichthyocampus
Idiotropiscis
Kaupus
Kimblaeus
Kyonemichthys
Leptonotus
Lissocampus
Lophocampus
Micrognathus
Minyichthys
Mitotichthys
Nannocampus
Notiocampus
Penetopteryx
Phoxocampus
Phycodurus
Phyllopteryx
Pseudophallus
Pugnaso
Siokunichthys
Solegnathus
Stigmatopora
Stipecampus
Syngnathoides
Syngnathus
Trachyrhamphus
Urocampus
Särmähorsma

| Särmähorsma |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Myrtales
Heimo::  Horsmakasvit Onagraceae
Suku::  Horsmat Epilobium
Laji::  tetragonum
Kaksiosainen nimi
 Epilobium tetragonum  L. 
Katso myös
   Särmähorsma Wikispeciesissä   Särmähorsma Commonsissa 
Infobox OKNimi-testi OK: 
Särmähorsma (Epilobium tetragonum) on horsmakasvien (Onagraceae) heimoon kuuluva kasvilaji. Se on monivuotinen ja yleisesti ottaen keskikokoinen horsmalaji, joka muistuttaa harmaahorsmaa (Epilobium lamyi), tummahorsmaa (Epilobium obscurum) ja rusoamerikanhorsmaa (Epilobium adenocaulon). Harmaahorsma luetaan toisinaan särmähorsman alalajiksi.
Ulkonäkö ja koko

Särmähorsma voi kasvaa noin 80 cm korkeaksi ja sen varsi on kasvutavaltaan pysty. Varsi on nelisärmäinen ja usein haaroittunut muutamaan kertaan. Särmähorsma ei tee rönsyjä, mutta muodostaa varren tyvelle tiiviitä ja lehteviä talvehtimissilmuja. Lehdet ovat suikeita, ruodittomia ja vaaleanvihreitä. Lehtien keskisuoni on kalju lehden alapinnalta. Särmähorsman kukat ovat kalvaanvaaleanpunaisia. Särmähorsma kukkii heinä–elokuussa.
Levinneisyys ja elinympäristö

Särmähorsma kasvaa kosteilla ja kalkkipitoisilla kasvupaikoilla, kuten ojissa ja puronvarsilla. Särmähorsmaa ei ole tavattu Suomessa viimeisten 50 vuoden aikana. Ruotsissa särmähorsmaa tavataan harvinaisena maan eteläosissa.
Aiheesta muualla

Laji.fi: Särmähorsma (Epilobium tetragonum)
JSTOR Global Plants: Epilobium tetragonum (englanniksi)
Global Biodiversity Information Facility (GBIF): Epilobium tetragonum (englanniksi)